ગેંગરેપનો જેમની પર આક્ષેપ છે તે ગૌરવ દાલમિયા, વૃષભ મારૂ અને યામિનીને પોલીસે તપાસ માટે બોલાવ્યા હતા. જેથી ત્રણે મહિલા ક્રાઇમ બ્રાન્ચ સમક્ષ હાજર થઇ ગયા હતા. ત્યાર બાદ મહિલા ક્રાઇમ બ્રાન્ચના એડિશનલ ડીસીપી પન્ના મોમાયા ત્રણેને લઇ કોર્ટમાં પહોંચ્યા હતા. તેમણે 23 નંબર એડિશનલ ચિફ કોર્ટમાં ત્રણે આરોપીઓના નાર્કો, પોલીગ્રાફી અને લાઇ ડિટેક્શન ટેસ્ટની મંજૂરી માગતી અરજી કરી હતી. અરજી અંગે એવી રજૂઆત કરી હતી કે, ગેંગ રેપ જેવો ગંભીર ગુનો છે, આ મામલે તપાસ જારી છે પરંતુ હકીકતો અને સત્ય બહાર આવી રહ્યું નથી. જુદા જુદા મુદ્દે વિરોધાભાસ આવી રહ્યો છે. ત્યારે આરોપીઓની વૈજ્ઞાનિક-ફોરેન્સિક ઢબે તપાસ થાય તો ખરેખર શું હકીકત છે તે બહાર આવી શકે તેમ છે જેથી ત્રણે ટેસ્ટ કરવા કોર્ટે મંજૂરી આપવી જોઇએ.